钦定古今图书集成/明伦汇编/闺媛典/第255卷 > 陈生妻冯氏〈妹附〉
## 钦定古今图书集成/明伦汇编/闺媛典/第255卷 > 陈生妻冯氏〈妹附〉

按《苏州府志》：“冯氏，昆山人。年十七归陈生。二载夫亡，
子炤甫三月，家极贫，炊烟时冷，冯忍饥事女工，抚炤
渐长，勤课读。炤年三十为县诸生，未几死。先是冯氏
有妹亦年十七，归太仓张生。一载夫亡无子，方炤长，
冯氏念其妹，移家太仓，住南关。炤既死，两寡，遂相依
三十年，各八十岁而卒。时称大冯节妇、小冯节妇。”